381 Vigilare

Multa faciunt hominem vigilare spiritualiter sicut et corporaliter.

Quorum primum est amor lucri eminentis, sicut patet de fabris et mercatoribus, Tre. 2[:19]: *Consurge, lauda in principio vigiliarum* tuarum.

Secundum est clamor belli iminentis, ut cum clamatur, Ad arma, ad arma. Ideo speculatores vigilant, 1 Pet. 5[:8]: *Vigilate sobrii estote, quia adversarius vester diabolus tamquam [leo rugiens circuit].* Matt. 26[:41]: *Vigilate, et orate*.

Tercium est timor Domini venientis, Luc. 12[:43]: *Beatus ille servus quem, cum venerit dominus* eius, et pulsauerit. Iam et Eccli. 39[:6] justus, *Cor suum tradet ad vigilandum diluculo ad Dominum, qui fecit [illum]*.

¶ Quartum est zelus proximi, sicut gallina vigilat super pullos contra malum, Luc. 2[:8]: *Pastores erant in regione eadem vigilantes, et custodientes vigilias noctis super gregem suum*. Hic videtur quod Magister in *Historiale*, et Compilator *Legendorum Sanctorum*, aberrauerint cum dicant quod mos erat antiquioribus in vtroque solstius vigilias noctis custodire ob veneracionem solis, qui forte mos apud Judeos ex vsu coencium inoleuerat. Ideo quod vigilabant sed hoc videtur contra intencionem euangeliste qui dicit quod custodiebant vigilias noctis super gregem suum. Quia si pastores illi huius nepharias et quasi ydolatrias vigilias fecissent, claritas Dei eos minime circumfulcisset, nec angelus Dei eis aparuisset, nec Filium Dei nunciassent.

¶ Item, tria instrumenta faciunt vigilare, scilicet, tinnitus horologii, sicut patet in magnis ecclesiis circa mediam noctem. Secundus cantus galli sicut patet in domibus rusticorum. Tercio sonitus litui, sicut patet in excubiis armatorum. Ergo iuxta consilium Apostoli, [1] Thess. 5[:6]: *Non dormiamus sicut ceteri*, non intelligentes, *sed vigilemus, et sobrii simus*. Quod faciet unusquisque laudabiliter si vigilanter ad sex circumspiciat. Si primo post se ad peccata commissa defleat. Si secundo ante se ad exempla omissant capiat. Si tercio ad externis ad prosperitates ne eleuetur. Si quarto a sinistris adversitates ne deprimatur. Si quinto infernis ad inferni supplicia ut pertimescat. Si sexto superius ad superna premia concupiscat.

De primo, Eccli. 39[:6] justus, *Cor suum tradet ad vigilandum diluculo ad Dominum, qui [fecit illum],* etc. Dilculum est noctis vltimum et diei principium et designat penitentie statum. Qui habet memoriam peccatorum preteritorum quasi noctis ternum et noue vite incoatinum, quasi Dei inicium quo cor debet vigilare. Nam a corde peccatum originale principium, Matt. 15[:18]: *De corde exeunt*, cogitationes male, *et* que *coinquinant hominem.* Cui quatuor vigilias adhibere debemus quia secundum Gregorium, *Moralium* 4, super illud Job [3:11]: *Quare [non] in vulva mortuus sum*? Quatuor modis peccatum[[1]](#endnote-1) perpetratur, in corde, scilicet, suggestione, delectacione, consensu, defensione. Quod et factum est in prima hominis temptacione. Nam serpens suauit, Eua delectata est, Adam consensit, et requisitus confiteri noluit. In hiis vigilare debemus.

1. peccatum ] add. Peccatum F.128. [↑](#endnote-ref-1)